DRONE MIZORAM CHHUNGA HMAN CHUNGCHANGA MIPUITE HRIATTIRNA,"920/2024-2025 Aizawl the 24th June, 2024: Mizoram Sawrkar hnuaia GAD, Aviation Wing chuan Drone/Unmanned Aerial Vehicle/Unmanned Aircraft system hman chungchangah a hnuaia mi ang hian hriattirna a chhuah. Mi tu pawh Drone/Unmanned Aerial Vehicle/Unmanned Aircraft System hmang reng rengin sawrkar approved 'Digital Sky Platform"" a inziak lut leh a khalhtu atan pawh hetiang lam a license nei, Director General of Civil Aviation in training a pawmpui zirna atanga zir chhuak te chauh hman tur a ni. Nano Drone a nih loh chuan Drone/Unmanned Aerial Vehicle/Unmanned Aircraft System reng reng te hi third party insurance, The Motor Vehicles Act, 1988 (59 of 1988) in a phut angin tih ngei ngei tur a ni. Hetiang lam a hriat chian /hriat belh dun tan office hun chhungin GAD, Aviation Wing, 3 rd floor, Old Secretariat Building - II, Treasury Square, Aizawl-ah zawh fiah theih a ni.",Dated: 24 th Jun 24 3:11 PM,https://dipr.mizoram.gov.in/post/drone-hman-chungchanga-gad-thuchhuah